Landsretten har stadfæstet byrettens kendelse i sag om, hvorvidt en af de domfældte kunne deltage i den videre sag om beslaglæggelse via telekommunikation
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Den 8. juni 2017 holdt Østre Landsret møde i retsbygningen, Bredgade 59, København.

Som dommere fungerede landsdommerne Lone Dahl Frandsen, Karsten Bo Knudsen og

Carsten Kristian Vollmer, førstnævnte som rettens formand.

Der foretoges

11. afd. nr. S-1527-17:

Anklagemyndigheden

mod

Domfældte 1

(cpr.nr. Født (1976))

(advokat Kristian Mølgaard, besk.)

Ingen var indkaldt eller mødt.

Der fremlagdes udskrift af retsbogen fra Københavns Byret (1-15726/2015) med bilag,

rettens fremsendelsesbrev af 2. juni 2017 og anklagemyndighedens kæreskrift af 31. maj

2017.

Anklagemyndigheden har kæret Københavns Byrets kendelse af 30. maj 2017, hvorved

byretten bestemte, at anklagemyndighedens begæring om, at Domfældte 1 skal deltage i det

fortsatte retsmøde den 14. juni 2017 ved anvendelse af telekom-munikation med billede,

ikke blev taget til følge.



/

- 2 -

Den beskikkede forsvarer, advokat Kristian Mølgaard, har ikke udtalt sig i anledning af

kæremålet.

Det fremgår af sagen, at Domfældte 1 ved Københavns Byrets dom af 22. november 2016

blev fundet skyldig i blandt andet grov momssvig og grov skattesvig og straffet med blandt

andet fængsel i 7 år samt udvisning af Danmark for bestandigt.

Anklagemyndigheden fremsatte i forlængelse af domfældelsen begæring om, at blandt andet

fire biler, der under sagen var beslaglagt hos Domfældte 1, beslaglag-des i medfør af

retsplejelovens § 1002, jf. §§ 801 og 802, og at retten i medfør af retspleje-lovens § 807 d,

stk. 2 og 3, traf afgørelse om, at genstandene anvendes til dækning af det offentliges krav på

sagsomkostninger og dernæst bødekrav. Spørgsmålet om beslaglæggel-se blev behandlet

ved et retsmøde den 14. marts 2017, hvor Domfældte 1 var fremstillet og afgav forklaring.

Sagen blev herefter udsat på vidneafhøringer og procedure.

Fortsat retsmøde vedrørende spørgsmålet om beslaglæggelse er berammet til den 14. juni

2017. Anklagemyndigheden har anmodet om, at Domfældte 1 skal deltage ved

telekommunikation med billede, jf. retsplejelovens § 305, jf. § 192, subsidiært efter en

analogi af retsplejelovens § 854, hvilket advokat Kristian Mølgaard har modsat sig.

Efter det oplyste afsoner Domfældte 1 aktuelt ovennævnte dom i Norge.

Efter votering afsagdes følgende

k e n d e l s e :

Bestemmelsen i retsplejelovens § 807 d om de civilretlige virkninger af ophør af beslag-

læggelse, der er placeret i retsplejelovens kapitel 74 om beslaglæggelse og edition, blev

indsat ved lov nr. 229 af 21. april 1999. Af forarbejderne fremgår blandt andet (pkt. 2.3.9 i

de almindelige bemærkninger til lovforslag nr. L 41 af 8. oktober 1998):

”Justitsministeriet finder, at den gældende regel i retsplejelovens § 830, hvoref-ter
retten kan træffe bestemmelse om udleveringsspørgsmålet, også efter straf-fesagens
afslutning, giver mulighed for på en hurtigere og mere enkel måde at få afklaret dette
spørgsmål, og at reglen derfor bør opretholdes, jf. den foreslå-ede bestemmelse i
retsplejelovens § 807 d, stk. 1, 2. pkt. … Retten skal efter



/

- 3 -

forslaget kun afgøre, hvem der skal have udleveret beslaglagte genstande.
Hermed vil retten ikke have taget stilling til ejerforholdet. Der vil således efter-
følgende kunne anlægges en civil sag retssag om dette spørgsmål.

…

Justitsministeriet finder det mindre hensigtsmæssigt, at afgørelser om anven-delse af
beslaglagt gods skal træffes ved dommen og under medvirken af domsmænd.
Domsmænd deltager ikke i øvrigt i afgørelser vedrørende borger-lige krav, der rejses
under en straffesag, jf. § 91, stk. 3. Det foreslås derfor, at afgørelse om anvendelse af
beslaglagt gods i stedet skal træffes ved kendelse samtidig med eller i tilslutning til
domsafsigelsen. Herved bliver der bl.a. også mulighed for, at de berørte, herunder den
erstatningssøgende, særskilt kan kære afgørelsen, jf. retsplejelovens § 968.”

Sager efter retsplejelovens § 807 d findes således efter bestemmelsens placering i retspleje-

loven og på baggrund af bestemmelsens forarbejder at henhøre under strafferetsplejen. Den

af anklagemyndigheden påberåbte bestemmelse i retsplejelovens § 305 finder således ikke

anvendelse.

Retsplejelovens regler om behandling af sager inden for strafferetsplejen hjemler ikke uden

for anvendelsesområdet for retsplejelovens § 748 b adgang for retten til at give pålæg om, at

deltagelse i et retsmøde skal ske ved anvendelse af telekommunikation med billede frem for

ved fysisk fremmøde. I mangel af en sådan udtrykkelig lovhjemmel findes domfældte i

overensstemmelse med udgangspunktet efter retsplejelovens § 748, stk. 1, at være beretti-

get til at være fysisk til stede under et retsmøde vedrørende spørgsmålet om, hvordan der

efter retsplejelovens § 807 d skal forholdes med gods beslaglagt under en straffesag mod

ham.

Med disse bemærkninger stadfæstes byrettens kendelse.

T h i b e s t e m m e s:

Byrettens kendelse stadfæstes.

Sagen sluttet.

Retten hævet.



/

- 4 -





/